રવીના ટંડને હાલમાં જ ખુલાસો કરતાં જણાવ્યું હતું કે તે પ્રોફેશનલ હૅરૅસમેન્ટનો શિકાર થઈ હતી. જે રીતે એક પછી એક જાતીય શોષણના મામલાઓ ઉજાગર થઈ રહ્યા છે એનાથી રવીનાને ગુસ્સો આવે છે.#MeToo કૅમ્પેનને સમર્થન આપતાં રવીના ટંડને કહ્યું હતું કે ‘હું ક્યારે પણ જાતીય સતામણીનો ભોગ નથી બની, કેમ કે હું એવી નહોતી કે એને સહન કરી લઉં. હું જડબાતોડ જવાબ આપતી હતી. જોકે હું એ મન:સ્થિતિને સમજી શકું છું જેમાંથી પીડિતોએ પસાર થવું પડી રહ્યું છે. આવી ઘટનાઓ સાંભળીને ખૂબ જ દુખ થાય છે. સાથે જ ગુસ્સો પણ આવે છે. મેં પ્રોફેશનલ હૅરૅસમેન્ટનો સામનો કર્યો છે, જેના કારણે મેં કેટલીક ફિલ્મો પણ ગુમાવી હતી. અમુક મહિલા પત્રકારો હતી જે પોતાનાં મેગેઝિનો અને સમાચારપત્રોમાં અમારી છબી ખરાબ કરતી હતી. તેઓ અભિનેતાઓને મદદ કરતી હતી. તેઓ અભિનેત્રીનું જીવન બરબાદ કરવા માટે સાથે મળીને કામ કરતી હતી.’